Sabina Kodra

**Sabina Kodra** është producente filmike shqiptare, administratore e projekteve audiovizive dhe avokate për të drejtat e grave në sektorin e audiovizivit dhe medias, me mbi 25 vjet përvojë në prodhime dhe bashkëprodhime ndërkombëtare. Ajo është bashkëthemeluese e kompanisë prodhuese shqiptare **EraFilm** sh.p.k., e themeluar në vitin 2001, e cila ofron shërbime të plota produksioni për prodhime vendase dhe bashkëprodhime me partnerë evropianë dhe ndërkombëtarë.

Ajo është gjithashtu themeluese e organizatës **Albanian Woman in Audiovisual (AWA)** dhe njihet për kontributin e saj të vazhdueshëm në zhvillimin e industrisë audiovizive shqiptare dhe në promovimin e barazisë gjinore në media dhe film.

## Jeta dhe Edukimi 
Sabina Kodra u diplomua në Akademinë e Arteve në Tiranë në 1999, në degën e regjisurës. Formimi i saj akademik i dha bazën për karrierën e saj të mëvonshme në prodhime kinematografike .

## Karriera 
Në 2001, Sabina Kodra bashkëthemeloi kompaninë **EraFilm sh.p.k**. me regjisorin Robert Budina, e cila ka prodhuar dhe bashkëprodhuar disa filma shqiptarë me metrazh te gjatë të cilët rezultuan fitues të cmimeve të ndryshëm.. 

Projekti i parë i rëndësishëm i Sabina Kodra ishte bashkëprodhimi i filmit "Letra Ere" (Letters in the Wind, 2001)  i Edmond Budinës, që fitoi çmime cilësie në Itali dhe Greqi në 2003. Ky bashkëprodhim ndërkombëtar vendosi standardet për projektet e ardhshme kinematografike dhe audiovizive të Sabina Kodra. i drejtuar nga Edmond Budina, i cili fitoi çmime cilësie në Itali dhe Greqi në 2003. 

### Prodhime dhe bashkëprodhime me njohje ndërkombëtare
Kodra vazhdoi të prodhojë filma që fituan njohje ndërkombëtare, përfshirë Balkan Bazaar (2011), një komedi e gjatë nga Edmond Budina, dhe Agon (2012), e drejtuar nga Robert Budina, e cila ishte zgjedhja e Shqipërisë për kategorinë e Filmit të Huaj në çmimet e Akademisë së SHBA-së në 2013.

Agon (2012, Robert Budina) - Prodhim i Sabina Kodras që u bë kandidatura e Shqipërisë për Oscars 2013 në kategorinë e Filmit të Huaj.

Bota (2014, Iris Elezi & Thomas Logoreci) - Prodhim i Sabina Kodra, kandidatura e Shqipërisë për Oscars 2015.. Regjisorët fituan Çmimin **Fedeora** në Karlovy Vary International Film Festival 2014.

**Burrnesha** (Sworn Virgin, 2015, Laura Bispuri) - Bashkëprodhimi ndërkombëtar i Sabina Kodras që u prezantua në konkursin zyrtar të Berlinales 2015. Ky bashkëprodhim fitoi çmime të shumta ndërkombëtare
:

•	Filmi më i Mirë në First Youth Film Festival

•	Golden Firebird Award në Hong Kong Film Festival

•	Golden Gate Award në San Francisco International Film Festival

•	Çmimin Nora Ephron në Tribeca Film Festival

**Streha Mes Reve** (A Shelter Among the Clouds, 2018, Robert Budina) - Prodhim i Sabina Kodras me premierë botërore në Tallinn Black Nights Film Festival. Ky prodhim u shpërnda në territoret gjermane për më shumë se gjashtë muaj, duke mbledhur rreth 20,000 spektatorë ne Gjermani, dhe u transmetua në Digitalb, RTSH dhe HBO. Prodhimi fitoi çmimet për Filmin më të Mirë në La Valletta International Film Festival dhe çmimet për Aktorin dhe Aktoren më të Mirë në PriFilmFest në Kosovë.

**My Name Is Sonila** në 2019 ishte filmi i shkurtër i saj i cili pati premierën në Cracow International Film Festival dhe më pas u publikua nga Canal+.

Në 2022, mini-seriali The Square of Power, i shkruar dhe i drejtuar nga Robert Budina, u transmetua në TV Klan.

**Pikë Uji** (Waterdrop, 2024, Robert Budina) - Projekti i fundit i saj si producente është Waterdrop, kandidatura zyrtare e Shqipërisë për edicionin e 97-të të Academy Awards në kategorinë e Filmit Ndërkombëtar. Ky prodhim është mbështetur nga Creative Europe MEDIA Mini Slate dhe u përzgjodh në festivalë si Warsaw Film Festival dhe Göteborg Film Festival. Prodhimi Waterdrop i Sabina Kodra mori vëmendje pozitive nga media ndërkombëtare, përfshirë Variety dhe The New York Times.

### Bashkëprodhime ndërkombëtare dhe shërbime produksioni
Që nga 2015, Sabina Kodra është pjesë e ACE Producer
, një program prestigjioz evropian që trajnon producent të zgjedhur nga e gjithë Europa.

Sabina Kodra aktualisht po punon në disa prodhime dhe bashkëprodhime në zhvillim dhe postprodhim, përfshirë "The Three of Us" nga Suela Bako
, dhe "Fires" (bashkëprodhim me Mali të Zi dhe Serbinë).

## Filmography
## Avokimi dhe Iniciativat 
Në 2018, Kodra themeloi shoqatën Albanian Women in Audiovisual (AWA) , e cila synon të fuqizojë gratë në industrinë audiovizive shqiptare. Shoqata arriti të avokojë për një projektligj kundër seksizmit në media, i cili u miratua nga Parlamenti Shqiptar në 2023.

**Projektet audiovizive të financuara nga BE**: Sabina Kodra menaxhon disa projekte audiovizive të financuara nga Bashkimi Evropian, përfshirë "Breaking the Moulds - Shaping the Future" 

**Podcasti "AJO" dhe iniciativa mediatike audiovizive**
Sabina Kodra në patneritet me Valbona Sulçe po zhvillon podcastin "AJO", platformën e parë shqiptare të dedikuar grave në audioviziv
. Sabina Kodra ka intervistuar figura të shquara si Suela Bako dhe po planifikon episode me zëvendësministren e Kulturës, Lira Pipa. Podcast synon të ngrejë zërat e grave që po formësojnë industrinë audiovizive shqiptare.

## References